tomron87/hebrew-wikipedia-sentences-corpus huggingface dataset:
האלבום יצא לאור ב-20 בספטמבר 2011, וכחודשיים לאחר מכן ב-16 בנובמבר יצאה לובאטו לסיבוב הופעות זה על מנת לקדם אותו.
סיבוב ההופעות כלל 74 הופעות והכיל 9 לגים.
הלג הראשון התקיים בארצות הברית וכלל 19 הופעות, אשר חלקן התקיימו במסגרת מסע ההופעות וחלקן במסגרת פסטיבלי חורף לקראת חג המולד.
בגלישה אל שנת 2012, הלגים השני והשלישי במהלך החודשים פברואר ומרץ כללו בעיקר הופעות בפסטיבלים וירידים.
באפריל 2012 לובאטו החלה את הלג השני של דרום אמריקה במסגרתו נכללו 10 הופעות.
הלג השלישי של צפון אמריקה, והחמישי בסך כל הלגים זכה לכינוי Summer Tour 2012 במסגרתו הופיעה לובאטו 25 פעמים כשהיא נודדת מדרום אמריקה לצפונה.
הלג השישי בדרום אמריקה, שבוצע במסגרת פסטיבל מקומי, היה אמור להיות האחרון בסיבוב ולחתום אותו, אולם זה התרחב בעוד שלושה לגים נוספים שהתפרסו על פני חודש וכללו 7 הופעות על מנת לקדם את האלבום הבא של לובאטו "Demi", והסיבוב הסתיים לבסוף במרץ 2013.
דמי לובאטו: חזקה למרות הכל
המסע שעברה לובאטו במהלך הלג הראשון בארצות הברית תועד לטובת הסרט הדוקומנטרי "דמי לובאטו: חזקה למרות הכל", ששודר בהקרנת בכורה במרץ 2012 בערוץ MTV.
הסרט עקב אחר התנהלותה של לובאטו והתמודדותה עם כל הכרוך בסיבוב הופעות לאור העובדה שנאלצה לפרוש מסיבוב ההופעות האחרון בו השתתפה, כמו גם נוכח העובדה שחלפה כשנה בלבד מאז שחרורה מהמכון לגמילה.
בסרט מוצגים קטעים בלעדיים, בין היתר רגעים של הזמרת מאחורי הקלעים רגע לפני עלייתה לבמה, המביאים לידי ביטוי את הדרך שעוברת לובאטו במהלך המסע להחלמה, תוך שהיא מקיימת את סיבוב ההופעות הראשון שלה לאחר היציאה מהמכון לגמילה.
הופעות החימום כללו למעלה מעשרה אומנים והרכבים שונים שפתחו עבור לובאטו בסיבוב ההופעות, כאשר רובם המכריע משתייכים לז'אנרים פופ ו/או פופ אלקטרוני.
בצפון אמריקה אלו שחיממו את הקהל היו להקת הפופ-רוק Hot Chelle Rae, להקת הרוק We the Kings, פרויקט Owl City שהופיע פעם אחת בלבד ב-Greek Theatre והזמרת האנגלית Neon Hitch.
האומנים הופיעו בתאריכים נבחרים ולא בכלל ההופעות.
מופעי הפתיחה בדרום אמריקה, אסיה ואירופה בוצעו על ידי מוזיקאים מקומיים.
ההופעה נמשכה כשעה במהלכה לובאטו, חברי הלהקה שלה ושתי זמרות רקע שרו וניגנו יחד.
ההופעות של הלג הראשון כללו החלפת תלבושות וכוראוגרפיה שלוותה ברקדנים ובאביזרים.
ביתר ההופעות לובאטו לא החליפה תלבושות או ירדה מהבמה במשך כל זמן ההופעה, אם כי לא הייתה לה תלבושת קבועה ובכל הופעה היא נראתה בלבוש שונה.
ההופעה החלה כאשר חברי הלהקה ניגנו ג'אם פתיחה כשברקע אורות מהבהבים.
בשלב מסוים האורות נכבו למספר שניות, ורגע לפני שלובאטו עלתה מתחתית הבמה הם חזרו להבהב.
כשהיא החלה לשיר האורות נדלקו לגמרי.
בחלק מן ההופעות הבמות היו ניידות, כמו זו של ההופעה בדל מר, או שלא הותאמו לעלייה מהתחתית, כמו זו של ההופעה בפלאנט סיטי, ובמקום זאת לובאטו עלתה מצדי הבמה או נכנסה אליה בהליכה.
בנוסף לובאטו שרה הדרן בכלל הלגים.
השיר הפותח של ההופעה היה "All Night Long", ולאחריו לובאטו ביצעה את השיר "Got Dynamite".
למעט שלוש ההופעות שהתקיימו בארצות הברית בלג השלישי, השיר העוקב ברשימה היה "Hold Up".
אחרי כן כרונולוגיית השירים משתנה בכל לג.
בנוסף נכללו שתי מחרוזות, שהשירים המרכיבים אותן בוצעו ברציפות; המחרוזת הראשונה כללה את שני השירים "Catch Me" ו-"Don't Forget", אשר במהלכה לובאטו ליוותה את עצמה בשיר הראשון עם גיטרה קלאסית ללא ליווי רקע, ולמעשה העניקה גרסה אקוסטית, ועם גיטרה חשמלית בשיר השני.
המחרוזת השנייה כללה את שני הסינגלים מאלבום האולפן השני של לובאטו "Here We Go Again" ו-"La La Land", ובלגים 1 ו-3 נכלל בה גם השיר "Get Back", שבשאר הלגים הופיעה איתו לובאטו כשיר בודד בפני עצמו.
לפני ביצוע השיר "Skyscraper" אותו שרה במקביל לנגינה על פסנתר, לובאטו כמעט תמיד הקדישה מספר דקות לדבר על השנה שעברה עליה, והיא הודתה למעריצים על שהיו מאחוריה וליוו אותה לאורך התקופה הקשה שחוותה.
ההופעה באורוגוואי הייתה היחידה במסגרתה התבצעה גרסה אקוסטית לשיר זה.
שירים נוספים שנכללו הם "My Love is Like a Star", השיר "Fix a Heart" אותו ביצעה בישיבה ו-"Together".
למעט לגים 2 ו-6 השיר "Who's That Boy" נכלל אף הוא בהופעות, וכמעט תמיד ביצעה אותו לובאטו עם תנועות פרובוקטיביות גם ללא כוריאוגרפיה.
החל מלג 2 התווסף לרשימת השירים השיר "Give Your Heart a Break", שלעיתים נכלל בהופעה ולעיתים בהדרן, וההופעה באורוגוואי הייתה היחידה במסגרתה התבצעה גרסה אקוסטית לשיר זה.
נוסף על כן, בלגים 3 עד 5 הופיע ברשימה השיר "You're My Only Shorty", שמבין כל השירים נכלל במספר ההופעות הקטן ביותר במסגרת סיבוב ההופעות כולו.
לשלושת הלגים האחרונים הורכבה רשימת שירים חדשה, אולם תוכן ההופעה לא היה שונה בהרבה מהלגים הקודמים.
שיר הפתיחה בהופעה היה "Unbroken", ולאחריו ביצעה לובאטו את השיר "Get Back".
למעט ההופעה האחרונה שהתקיימה ברוסיה ובניגוד ללגים 1 עד 6, ההופעה כללה מחרוזת אחת בלבד שהורכבה מהשירים "Here We Go Again", השיר "La La Land", שאת סופו ניגנה בגיטרה חשמלית, ו-"Don't Forget", במהלכו המשיכה לנגן בגיטרה.
את השיר "Skyscraper" שרה לובאטו תוך שהיא מלווה עצמה בנגינה בפסנתר, ובניגוד ללגים הקודמים היא דיברה על העצמה אישית ועל המסר של השיר במקום על התקופה שעברה עליה כשהקדישה לקהל נאום של מספר דקות לפני ביצועו.
שיר נוסף שנכלל בהופעה הוא "Catch Me", במהלכו היא ניגנה שוב בגיטרה חשמלית.
במהלך ההופעה לובאטו ביצעה לראשונה בסיבוב ההופעות את השיר "Heart Attack", זאת כדי לקדם את האלבום "Demi" שכאמור הוביל להתווספות שבע ההופעות הנוספות בסיבוב ההופעות.
בלגים אלו ההדרן כלל שיר אחד בלבד והוא "Give Your Heart a Break".
במסגרת סיבוב ההופעות לובאטו ביצעה גרסאות כיסוי לחמישה שירים שונים:
שם השירמבצע במקורלגים"Moves Like Jagger"מארון 51 עד 3"How to Love"ליל ויין3 עד 5"American Honey"ליידי אנטבלום5, 7 עד 9"Turn Up the Music"כריס בראון5 עד 9"The House That Built Me"מירנדה למברט5, 7 עד 9
ההופעה ברוזמונט הייתה ההופעה האחרונה של We the Kings במסגרת סיבוב ההופעות, ובמהלך ביצוע השיר האחרון שלהם לובאטו ורקדני הרקע שלה החליטו להיפרד בכך שזרקו עוגות על פניהם של כל חברי הלהקה.
סולן הלהקה טרוויס קלארק מתח אותה בחזרה, כאשר בהמשך ההופעה הוא החליף את אחד מרקדני הרקע בשיר "Unbroken" כשהוא מחקה את הכוריאוגרפיה בחוסר עקביות וממציא תנועות.
עוד באותה ההופעה, לפני שביצעה את השיר "Skyscraper" לובאטו בכתה תוך כדי שדיברה על השנה שעברה עליה, כמו גם בכתה במהלך ביצוע השיר לאחר שמעריצים הניפו שלטי תמיכה עם כיתובים כמו "We love you Demi".
יתר על כן, בהופעה בלוס אנג'לס נכחו אחותה הקטנה למחצה מדיסון דה לה גרזה, שעלתה לשיר ביחד איתה את "Together", וניק ג'ונאס, שנתן הופעת אורח בהפתעה במחרוזת השירים "Catch Me" ו-"Don't Forget".
במסגרת הלג הראשון בלבד ההופעה לא הייתה מאולתרת במשך רוב הזמן, וכוריאוגרפיות התבצעו לצד יותר ממחצית השירים, לרוב עם אביזרי במה.
בשיר הפותח את ההופעה "All Night Long" הכוריאוגרפיה החלה כאשר לובאטו התחילה לשיר; היא כללה רקדני רקע כשכדור דיסקו מכסה את כל פניהם, ולובאטו הייתה שותפה מלאה במהלכה.
לאחר מכן נכבו האורות והחלה הכוריאוגרפיה של השיר שלאחריו "Got Dynamite", לה לובאטו הייתה שותפה חלקית, ובמהלכה נעשה שימוש באביזרי במה כאשר רקדני הרקע השתמשו בסורגים.
לקראת השיר שלאחריו "Hold Up" האורות נכבו בשנית, וכשהם נדלקו החלה הכוריאוגרפיה כשרקדן רקע נראה אוחז בהגה ו"נוהג" ב"מכונית" לצד לובאטו.
לאחר מכן נראו השניים רוקדים זה עם זו באופן פרובוקטיבי, ובהמשך הצטרפו רקדני רקע נוספים עם מסכות על פניהם כשבידם רובי צעצוע.
הכוריאוגרפיה הבאה הייתה בשיר "Who's That Boy", ונחשבה אולי לפרובוקטיבית ביותר שביצעה לובאטו במהלך כל ההופעה עם ריקוד בישיבה על כיסא וריקוד צמוד עם רקדן רקע.
הבנים שמבין רקדני הרקע הופיעו כשכדור דיסקו מכסה את כל פניהם.
כוריאוגרפיה נוספת הותאמה לשיר "Lightweight" בה לובאטו לא לקחה חלק; הכוריאוגרפיה התמקדה בשני רקדני רקע המאוהבים זה בזו, כשבהמשך הופיעו רקדני רקע נוספים, ובמהלך הריקוד נעשה שימוש באביזרי במה כמו ורד, מסגרת של תמונה ומטרייה אותה החזיקה לובאטו בסוף השיר.
גם לצד גרסת הכיסוי של השיר "Moves Like Jagger" התבצעה כוריאוגרפיה, שכללה את רקדני הרקע בלבד.
יתר על כן התבצעו שתי כוריאוגרפיות נוספות לשני השירים שנכללו בהדרן של סוף ההופעה, ואלו היו המושקעים ביותר נוכח העובדה שבמסגרתם לובאטו רקדה במשך הזמן הארוך ביותר לאורך שיר; בשיר "Unbroken" רקדני הרקע ענדו מסכות שכיסו את עיניהם, והכוריאוגרפיה כללה שימוש בפנסים.
בשיר השני "Remember December" השתתפו שני רקדני רקע בלבד, ואלו תפעלו אביזר במה על גלגלים עליו עמדה לובאטו, אשר אליה הצטרף בהמשך הגיטריסט הראשי בלהקה מייק מנינג.
במסגרת הלג הראשון בלבד שכלל כוריאוגרפיות, לובאטו החליפה תלבושות שלוש פעמים במהלך ההופעה, ובפעמיים נוספות היא ענדה על עצמה או פשטה מעליה פריטי לבוש קיימים.
בתחילת ההופעה לובאטו נראתה בקרופ טופ ¾ צמודה עשוית פייטים עם מחשוף, כשמעליה ג'קט שחור עם ניטים על הכתפיים ונגיעות פייטים, חצאית שחורה בגזרה גבוהה שכיסתה את כל גופה עד לקרופ ונלבשה מעל גרביון שחור, ומגפונים עד השוק מעוטרי ניטים.
לאחר מכן היא פשטה מעליה את הג'קט.
היא בהמשך החליפה תלבושת ונראתה בטוניקה שחורה רחבה עם הדפס ושרוולים קצרים ומעליה לבשה וסט פרוותי, טייץ נוצץ ונעלי פלטפורמה עם עקבים גבוהים נוצצים.
התלבושת הבאה הייתה שמלה לבנה ארוכה, הדומה במקצת לשמלה שלבשה בווידאו-קליפ של השיר "Skyscraper", עליה נראה בד לבן מעל הבטן שסבב את גופה כשמעליו עליונית לבנה, ועקבים שחורים.
כשחזרה לבמה לטובת ההדרן היא נשארה עם השמלה הלבנה, אולם במקום העליונית ענדה על עצמה לובאטו את הג'קט השחור מתחילת ההופעה, ואת העקבים החליפה במגפיים עם עקב נמוך מעוטרים בניטים.
זאת ועוד, לובאטו החליפה ו/או הורידה גם צמידים וטבעות, ובמשך כל השנה וחצי של סיבוב ההופעות היא החליפה את צבע שיערה שלוש פעמים מאז הצבע האדום לחום, בלונד ושחור.
בלגים האחרים לא נכללה כוריאוגרפיה ולכן לובאטו לא החליפה תלבושות, אך עם זאת הלוק שלה השתנה מהופעה להופעה ולא נשאר קבוע.
יתר על כן היא נעלה עקבים בכלל ההופעות, ונראתה עם לפחות פריט לבוש אחד בצבע שחור בכל הופעה.
אוול סיטי (צפון אמריקה)1. "Cave In"2. "Good Time"3. "Fireflies"4. "Hello Seattle"הערה: ייתכן ונכללו שירים נוספים
Neon Hitch (צפון אמריקה)1. "Love U Betta"2. "Bad Dog"הערה: ייתכן ונכללו שירים נוספים
College 11 (סאו פאולו וריו דה ז'ניירו, ברזיל)1. "Go"2. "The Bet" (עם בריאן ג'י)הערה: ייתכן ונכללו שירים נוספים
No Disco & Pocket (ארגנטינה)לא ידוע
תאריך עיר מדינה שינוי/ביטול פירוט 14 ביולי 2012 לאס וגאס, נבדה ארצות הברית שינוי הועבר מתיאטרון The AXIS להאוס אוף בלוז
לאחר שלוש ההופעות שהתקיימו בברזיל בלג הרביעי, הופץ במדינה די.וי.די בו נכללו בדיקת הקול שלפני ההופעה, קטעים מתוך כל שלוש ההופעות על פי רשימת השירים, הצצות וקליפים.
"A Selena Tribute" (בעברית: "מחווה אל סלינה") הוא שיר שהוקלט על ידי הזמרת האמריקאית ג'ניפר לופז.
השיר יצא לאור ב-4 במאי 2015, תחסת חסותה של חברת התקליטים אפיק רקורדס.
השיר הוקדש לסלינה קינטנייה-פרס הידועה בשמה הראשון סלינה, שהייתה זמרת-יוצרת, שחקנית, דוגמנית ומעצבת אופנה אמריקאית ממוצא מקסיקני אשר כונתה "מלכת מוזיקת הטחאנו", ו"המקבילה המקסיקנית למדונה".
השיר לא זכה להצלחה רבה והצליח בשיאו להיכנס שני מצעדים שונים, כאשר באחד מהם הצליח להגיע למקום השלישי.
את השיר כתבו קית' תומאס, פיט אסטודילו, סלינה והוא הופק על ידי גרג ויקרס, תומאס, בראיינט סיונו.
לופז לא לקחה חלק בכתיבה או בהפקה, אך בכל זאת רצתה לשיר את השיר כמחווה אל סלינה, שאותה כיבדה והעריצה עוד בילדותה.
לשיר לא יצא ווידאו קליפ, אך לופז הופיע איתו פעמים רבות במקומות רבים.
A Star Is Born (בעברית: "כוכב נולד") הוא פסקול לסרט כוכב נולד, בביצוע הזמרת האמריקאית ליידי גאגא ובראדלי קופר, אשר משחקים בו.
הוא יצא לאור ב-5 באוקטובר 2018 על ידי חברת התקליטים אינטרסקופ רקורדס.
גאגא וקופר שיתפו פעולה באלבום הפסקול עם מבחר מוזיקאים של ז'אנר מוזיקת הקאנטרי בהם לוקאס נלסון שמככ בסרט כחבר בלהקתו של קופר.
לשירים המכוונים לז'אנר הפופ גאגא חברה למפיק DJ White Shadow.
הפסקול כולל את תרומתם של מוזקאים רבים בהם ג'ייסון איזבל, מארק רונסון, דיאן וורן, ואנדרו וויאט מלהקת Miike Snow.
מבחינה מסחרית, הפסקול זכה להצלחה רבה והגיע למקום הראשון ביותר מ-25 מצעדים והוכתר כאלבום השני הנמכר ביותר לשנת 2018 עם כ-6 מיליון עותקים שמכר ברחבי העולם נכון ליוני 2019.
הסינגל המוביל שלו, "Shallow" יצא לאור ב-27 בספטמבר 2018 והפך לשירה הרביעי של גאגא בראש מצעד הבילבורד הוט 100 לצד כ-27 מצעדי מדינות נוספים במקום הראשון בהם בריטניה, ספרד, פורטוגל, דנמרק, קנדה, ובוליביה.
הסינגל השני, "Always Remember Us This Way" יצא ב-21 בנובמבר 2018 והגיע לעשרת המובילים בבלגיה, הונגריה, נורווגיה, סטוטלנד ובמקום הראשון באיסלנד.
הסינגל השלישי והאחרון, "I'll Never Love Again" כבש את מצעד סלובקיה.
A Star Is Born הועמד לסך של כ-7 פרסי גראמי בהם זכה בקטגוריות, אלבום אוסף הפסקול הטוב ביותר לצד ביצוע הפופ הטוב ביותר והשיר הטוב ביותר אשר נכתב עבור מדיה חזותית עבור השיר "Shallow".
שנה מאוחר יותר "I'll Never Love Again" זכה בקטגוריית השיר הטוב ביותר אשר נכתב עבור מדיה חזותית בטקס הפרסים של 2019. בטקס פרסי האקדמיה הבריטית לקולנוע ה-72 זכתה גאגא בפרס באפט"א למוזיקה הטובה ביותר אשר נכתבה לסרט.
קופר הכין את הסרט כשנתיים וחצי וקבע איזה מוזקאי דמותו תהיה, הוא עבד עם מספר מוזיקאים ומאמן קול בשם רוגר לאב.
במהלך שנת 2017, החלו גאגא וקופר להקליט ולצלם את הסרט ואת הפסקול במקביל.
הפסקול הופק על ידי בלייר דייב, קוב, בראדלי קופר, ליידי גאגא, ניק מונסון, לוקאס נלסון, בריאן ניומן, מארק נילמן ורייס.
האלבום מכיל אלמנטים של רוק בלוז, קאנטרי, רוק, פולק ופופ.
מגזין הבילבורד חשף שמילותיה של גאגא עוסקות ברצון לשינוי, במאבק שלה, באהבה, ברומנטיקה ובקשר, ומתארות את המוזיקה כ-"נצחית, אמוציונלית, ורצינית".
הן נשמעות כמו שירים שנכתבו על ידי אמנים, למען האמת, הם מבולגנים ביותר אבל נוגעים עד ליבו של המאזין".
קופר תיאר את הפסקול, "אבולוציה, כמו סיפור" גאגא וקופר כתבו שירים לפסקול במהלך הצילומים, מה שהוביל ל-"כל כך הרבה גלגולים שונים של כל שיר".
קופר הוסיף כי "המוזיקה באמת הפכה לדמות בסרט, אין שום ליריקה בשום נקודה בסרט שלא קשורה בדיוק למקום בו אחד מהם נמצא או מקווה להיות או מתחרט על היותנו.
זה היה משטח השיגור שלנו ואז זה עניין של גילוי אליו שירים מתאימים לאיזה מקומות נכונים".
ג'ייסן איזבל כתב שיר לדמותו של קופר שהפך ל-"חרב שבעזרתה הרבה הולידה את המוזיקה של קופר".
קופר פנה אל לוקאס נלסון (בנו של זמר מוזיקת הקאנטרי וילי נלסון) לאחר שראה אותו מופיע בפסטיבל "Desert Trip" באוקטובר 2016 וביקש ממנו לעבוד על הפקת הפסקול של הסרט כיועץ מוזיקה.
נלסון אמר שהוא "התחלתי לכתוב שירים לסרט ושלחתי אותם למפיקים שהתחילו לחבב אותם.
ואז ליידי גאגא הגיעה ופגשתי אותה ולחצנו ידיים, הפכנו לחברים טובים ואז התחלנו לכתוב יחד".
גאגא בתורה, סיפקה קולות גיבוי ב-2 שירים באלבום של נלסון שיצא בשנת 2017. נלסון ולהקתו מופיעים בסרט כלהקת הליווי של קופר.
גאגא התאחדה עם המפיק מארק רונסון וכותבת השירים הילרי לינדזי כפי שעשה בעבר באלבומה "Joanne" בשנת 2016. היא שיתפה פעולה שוב עם המפיק DJ White Shadow על השירים בביצועה בפסקול.
חלק גדול מהאלבום הוקלט בשידור חי על הסט לאחר התעקשותה של גאגא.
רשימת שירי הפסקול ותאריך שחרורו הוכרזו ב-30 באוגוסט 2018. חברת התקליטים אינטרסקטפ רקורדס פרסמה בחשבונה בטוויטר כי האלבום "כולל 19 שירים במגוון רחב של סגנונות מוזיקליים ו-15 שירי דיאלוג שייקחו אתכם למסע המשקף את חווית צפיית הסרט כוכב נולד".
"Shallow" הסינגל המוביל, יצא לצד וידאו קליפ ומופיע גם בסרט.
"Always Remember Us This Way" יצא כסינגל השני מהפסקול ב-4 בינואר 2019 לתחנות רדיו בלבד.
השיר כבש את מצעד הסינגלים האיסלנדי ונכנס לעשרת המובילים בבלגיה, הונגריה, אירלנד, פורטוגל, ושוודיה.
בטקס פרסי גראמי של שנת 2020, הועמד לקטגוריית שיר השנה אך הפסיד ל-"Bad Guy" של בילי אייליש.
"I'll Never Love Again" יצא כסינגל השלישי והאחרון לתחנות רדיו ב-27 במאי 2019. השיר קיבל בקורות משבחות וזכה בפרס גראמי בקטגוריית השיר הטוב ביותר שנכתב לסרט קולנוע, לטלוויזיה או למדיה ויזואלית אחרת.
בסלובקיה הגיע למקום הראשון במצעד הרשמי.
"A Star Is Born" הגיע בשבועו הראשון למקום במצעד הבילבורד 200 בארצות הברית לאחר שמכר כ-231,000 במדינה ובכך הפך לשבוע הראשון ליציאתו של פסקול עם כמות המכירות הגדולה ביותר מזה למעלה משלוש שנים והוכתר כאלבום החמישי של גאגא בראש המצעד והראשון של קופר.
הפסקול המשיך לשבועו השני בראש המצעד לאחר מכן עם 143,000 מכירות והיה לאלבומה השני מאז "Born This Way" משנת 2011 שעושה זאת.
לאחר מכן המשיך לשהות במקום הראשון גם בשבועו השלישי עם כ-109,000 עותקים והפך לפסקול הראשון מאז "High School Musical 2" משנת 2007 שמחזיק בראש המצעד שלושה שבועות רצופים.
בנוסף, הפך לאלבומה עם מספר השבועות במצעד הארוך ביותר.
איגוד תעשיית ההקלטות של אמריקה (RIAA) הכתיר את הפסקול בתואר פלטינה כפולה לאחר שמכר מעל ל-2 מיליון עותקים.
בעקבות הופעתם של גאגא וקופר בטקס פרסי האוסקר ה-91, חזר הפסקול לפסגת מצעד הבילבורד 200 לאחר שמכר כ-128,000 עותקים במדינה ובכך הפך לפסקול הראשון מאז "Frozen" משנת 2013 ששוהה כ-4 שבועות (לא רצופים) בראש המצעד.
נכון לספטמבר 2020 מכר האלבום כ-2.7 מיליון עותקים בארצות הברית.
בקנדה, הפסקול נכנס למקום הראשון במצעד האלבומים הקנדיים, בעודו מוכר כ-18,000 עותקים והפך לאלבום השלישי של גאגא שהגיע לפסגה במדינה והראשון שלה מאז "Born This Way".
הפסקול המשיך גם בשבועו השני לשהות בראש המצעד עם כ-12,000 עותקים ובכך הפך לאלבום הנמכר של השבוע.
בשבועו השלישי גדל ב-11% במכירות השבוע השלישי והמשיך בפסגת המצעד עם כ-14,000 עותקים.
נכון לשנת 2020, "A Star Is Born" מכר במדינה כ-210,000 עותקים והוכתר כפלטינה משולשת על ידי "מיוזק קנדה".
בבריטניה, "A Star Is Born" הפך לאלבומה הרביעי של גאגא בראש המצעד לאחר שמכר כ-31,816 עותקים והראשון מאז "Artpop" משנת 2013. בשבועו השני נפל למקום השני אחרי "Always In Between" של ג'ס גלין ומכר כ-24,732 עותקים.
בשבוע 1 בנובמבר 2018, חזר לראש המצעד עם 24,982 עותקים שמכר.
"Shallow" הגיע באותו השבוע גם לפסגת מצעד הסינגלים בבריטניה, מה שגרם לגאגא וקופר להחזיק באלבום וסינגל במקומות הראשונים במצעדים הרשמיים בו זמנית, זאת הפעם השלישית של גאגא לעשות זאת.
איגוד תעשיית ההקלטות הבריטית (BPI) הכתיר את הפסקול בפלטינה לאחר שמכר כ-300,000 עותקים במדינה.
הפסקול הגיע לראש מצעד אירלנד והפך לאלבומה השלישי לעשות זאת לצד סקוטלנד.
בצרפת, מכר בשבועו הראשון כ-8,700 עותקים והופיע לראשונה במקום השביעי במצעד הרשמי.
לאחר כ-20 שבועות כבש את המצעד והיה לאלבום ה-22 הנמכר ביותר במדינה לשנת 2018. לאחר מכן הוכתר כיהלום על ידי איגוד תעשיית ההקלטות בצרפת (SNEP) לאחר שמכר 500,000 עותקים נכון למאי 2019.
באוסטרליה, נכנס למקום השלישי במצעד האלבומים הרשמי, מה שהעניק לגאגא את אלבומה השביעי שנכנס למצעד והשישי שלה בתוך שלושת המקומות הראשונים.
כעבור שבועיים הגיע לראש המצעד, והפך לאלבומה השלישי של גאגא שהגיע למקום הראשון בו לאחר "The Fame Monster" ו-"Born This Way".
הפסקול הופיע לראשונה במקום השישי במצעד האלבומים הניו זילנדי, ואחרי שבועיים הגיע לראשו.
"A Star Is Born" שבר שיא בכך שהפך לאלבום במקום הראשון באוסטרליה עם משך הזמן הארוך ביותר בו, שנמשך כעשרה שבועות (מאוחר יותר הוכתר במקום השלישי במצעד סוף השנה) והוסמך לתואר פלטינה משולשת על ידי התאחדות תעשיית ההקלטות האוסטרלית (ARIA) לאחר שמכר כ-140,000 עותקים.
בניו זילנד גאגא שברה שיא נוסף עם הפסקול בכך שהחזיק כ-16 שבועות במקום הראשון במצעד הרשמי ובכך עקף את שיאו הקודם של הזמר אד שירן עם אלבומו השלישי, "÷".
מאוחר יותר הוכתר הפסקול כתואר פלטינה משולשת עם כ-45,000 עותקים שמכר.
עד סוף שנת 2019, מכר הפסקול כ-3.1 מיליון עותקים ובכך הוכתר כאלבום הרביעי הנמכר ביותר לאותה שנה, וכאלבום הנשי הנמכר ביותר לשנת 2018.
"A Star Is Born" הועמד לכ-7 פרסי גראמי סך הכל וזכה בקטגוריות פסקול האוסף הטוב ביותר, השיר הטוב ביותר שנכתב לסרט קולנוע, לטלוויזיה או למדיה ויזואלית אחרת עם "Shallow" ו-"I'll Never Love Again", ובפרס דואט ביצוע הפופ הטוב ביותר עבור "Shallow".
כמו כן זכה בטקס פרסי הקולנוע הבריטי עבור פרס מוזיקת הקולנוע הטובה ביותר והיה מועמד לאלבום הפסקול הטוב ביותר בפרסי המוזיקה ההוליוודית.
ג'יימס רטיג מאתר המוזיקה "Stereogum" הוסיך את הפסקול לאחד מתוך רשימת פסקולי הסרטים הראויים לציון משנת 2018 ואמר כי "ככל שמגיעים שוברי קופות מסיביים אדירים, אתה לא יכול לעקוף את הכנסותיו של כוכב נולד, שהוא עצוב ומשעשע ורומנטי ובסופו של דבר הוא די טוב בכללי.
מתוך אלבום הפסקול, הצליחו חמישה סינגלים להתברג במצעד בילבורד הוט 100; "Maybe It's Time" במקום 93, "Is That Alright?" במקום 63, "Always Remember Us This Way" במקום 41, "I'll Never Love Again" במקום 36, ו-"Shallow" נכנס לעשירייה הפותחת במקום החמישי, כאשר נהפך לשירה ה-15 שעושה זאת
הפסקול זכה לתגובה חיובית מצד המבקרים.
באתר "Metacritic", שמקצה דירוג מתוך כ-100 נקודות של ביקורות מפרסומי המיינסטרים, האלבום קיבל ציון של 78, בהתבסס על 8 ביקורות.
עיתון הוושינגטון פוסט כינה את "A Star Is Born" כ-"פלא של חמישה כוכבים" וקבע כי מדובר באלבום ראוי להתמודדות על פרס גראמי.
בן ביומונט-תומאס מהגרדיאן העניק לאלבום ביקורת חיובית, כשהוא "מכיר את בראדלי קופר כמי שיכול לשיר וגם לנגן ולביים", אך כי "תעוזת הפופ של ליידי גאגא היא זו שמרימה כל שיר, בין אם זה בלדות פסנתר מרהיבות או דואטים קורעי לב".
סטיבן תומאס ארלוויין, שכתב לאתר AllMusic, אמר כי "כל השירים הגיוניים באופן נרטיבי ובעצמם, ולכן הם מחזיקים היטב והיו מסתכמים בפסקול מהשורה הראשונה", אך ביקר את הדיאלוג הכלול באלבום.
בריטני ספנוס ממגזין הרולינג סטון העניקה לפסקול ארבעה כוכבים מתוך חמישה, ואמרה "המוזיקה שגאגא עוזרת לכתוב עבור קטע זה בקריירה של אלי...
היא מדהימה - רומנטית בלי להיות נדושה ועוצמתית".
ניק ריילי מ-"NME" החמיא לאלבום בכך שאמר, "שירים טעונים רגשית שמרגישים מתאימים לחלוטין לסיפור הלבבי הזה של הרומנטיקה הנידונה", והוסיף כי האלבום הוא "אחד מהפסקולים הטובים ביותר בהוליווד בשנים האחרונות".
בכתיבתו עבור "The Daily Telegraph", ניל מק'ורמיק העניק לאלבום ביקורת חיובית מעורבת ואמר, "הפסקול מהנה", אך מתח ביקורת על "המסע המביך מעט מבלדת רוק לפופ שטחי חלקלק" וקבע כי "יש גם נתק מוזר בפסקול המעביר ציוד לפופ מודרני".
ג'רמי ווינוגרד ממגזין "Slant", נתן לפסקול ביקורת מעורבת, ואמר "אין ספק שאלבום חזק בן 10 שירים ששוכנים בליבת "A Star Is Born".
אך בניגוד לסרט, בו ניתנת תחושה של רגשנות גדולה במיוחד בהופעות המבוססות יותר, אין כאן כמעט מספיק חומר כדי להצדיק את כל הפצצה".
האלבום נכלל במספר רשימות שפרסמו גופי תקשורת שונים לסיכום האלבומים הטובים ביותר לשנת 2018, וסיכום האלבומים של העשור השני.
שנהטקסקטגוריהתוצאהמקור2018פרסי מבקרי הסרטים של סנט לואיסהפסקול הטוב ביותרפרסי המוזיקה של הוליוודהפסקול הטוב ביותר2019פרסי המוזיקה האמריקאיתהפסקול האהוב ביותרפרסי המוזיקה של בילבורדהפסקול הטוב ביותרפרסי מוזיקת הפופ הבין לאומיתהפסקול הנמכר ביותרפרסי המוזיקה של הונגריהאלבום הפופ רוק של השנה2020פרסי המוזיקה של "TEC"הפקת תקליט - אלבוםפרסי גראמיאלבום הפסקול הטוב ביותר
חלק מהרצועות בפסקול כוללים דיאלוגים בין הדמיות.
מקוםתאריםמכירותאוסטריה (IFPI Austria)פלטינה15,000אוסטרליה (ARIA)פלטינה 3×210,000איטליה (FIMI)פלטינה 2×100,000אירלנד (IRMA)37,000ארצות הברית (RIAA)פלטינה 2×2,000,000בלגיה (BEA)זהב15,000בריטניה (BPI)פלטינה544,913דנמרק (IFPI Denmark)פלטינה 4×80,000נורווגיה (IFPI Norway)פלטינה 4×80,000ניו זילנד (RMNZ)פלטינה 3×45,000פולין (ZPAV)יהלום100,000פורטוגל (AFP)פלטינה15,000פינלנד (Musiikkituottajat)פלטינה20,000צרפת (SNEP)יהלום340,000ספרד (Promusicae)זהב20,000שווייץ (IFPI)פלטינה20,000קוריאה הדרומית (KMCIA)3,432קנדה (Music Canada)פלטינה 3×240,000סיכוםבכל העולם6,000,000 מכירות + הזרמת מדיה בלבד
A Very Gaga Holiday הוא המיני-אלבום הרביעי של הזמרת-יוצרת האמריקאית ליידי גאגא.
האלבום כולל את הופעותיה של גאגא בספיישל תוכנית הטלוויזיה, "A Very Gaga Thanksgiving" של רשת ABC לכבוד חג ההודיה.
ב-22 בנובמבר 2011 יצא לאור בארצות הברית לחנויות אייטונס ואמזון בלבד וב-26 בנובמבר בשאר העולם.
המיני אלבום מורכב מגרסאות כיסוי לשירי החגים,"Orange Colored Sky" ו-"White Christmas" עם פסקה מקורית שנוספה על ידי גאגא לצד גרסאות אקוסטיות של שיריה "You and I" ו-"The Edge of Glory", מאלבומה Born This Way משנת 2011. במהלכו, נראית גאגא עוצרת ומשוחחת עם מעריציה על השירים.
מאוחר יותר הופעותיה עם השירים יצאו לצפייה באתרה ביוטיוב.
לאחר צאתו, A Very Gaga Holiday קיבל ביקורות מעורבות מצד מבקרי המוזיקה.
הסוקר סטיבן תומאס ארלוויין, שכתב לאתר AllMusic, ציין את "Orange Colored Sky" ו-"White Christmas" כנקודות השיא באלבום ואילו אמיליה גאה, כותבת בעיתון הבריטי Daily Mail, מצאה כי המהדורה אינה מעוררת השראה וחלשה יותר מיצירותיו הקודמות של גאגא.
במצעדים, המיני אלבום נכנס לקנדה, ארצות הברית, צרפת ואיטליה ואילו גרסת הכיסוי ל-"White Christmas" דורגה במצעדים רשמיים בבלגיה, איטליה, יפן, ובריטניה.
נכון לאוגוסט 2019, מכר האלבום כ-70,000 עותקים ברחבי העולם.
בהופעתה הוסיפה פסקה חדשה המתארת איש שלג באומרה שסנטה קלאוס בדרך לפגוש אותו.
המילים מסתיימות בכך שגאגא אומרת, "אוקיי, אז אני מניחה שעדיין לא מאוד לבן בחוץ".
השירים במיני אלבום A Very Gaga Holiday הוקלטו בתקופת חג ההודיה במנזר "Convent of the Sacred Heart" בניו יורק.
ביציאתו יצא לחנויות אייטונס ואמזון בארצות הברית וכעבור 4 ימים בשאר העולם.
גרסת כיסויה לשיר "White Christmas" בוצע בגרסת ג'אנר הג'אז וכלל פסקה חדשה שנוצרה על ידי גאגא המדברת על איש שלג.
באמצע השיר, לפני תחילת פסקתה החדשה, אומרת גאגא "אז כפי שאתם יכולים לראות, אני קצת ביישנית, אבל החלטתי שהשיר הזה פשוט קצר מדי.
זה שיר חג מולד כל כך יפה אבל יש לו רק פסקה אחת, אז הוספתי עוד אחת".
"You and I" ו-"The Edge of Glory" מאלבומה Born This Way כוללים כלי נגינה מפסנתר וחצוצרות.
באמצע השירים מפעם לפעם, גאגא צועקת את המילה "אמריקה" בזמן ביצוע השירים.
גרסתה האקוסטית ל-"The Edge of Glory" מתחילה בהקדשתה של גאגא את ביצוע השיר לסבה בעודה אומרת, "זה הוא חג ההודיה השני שאני חוגגת בלי סבא שלי, וכתבתי עליו את השיר הזה, אז הנה זה, סבתא, אם אתה צופה בבית, זה בשבילך".
בעקבות המקהלה הראשונה, גאגא מפסיקה לנגן בפסנתר ומספרת סיפור על עוגיות איטלקיות.
קטע זה חוזר גם בביצוע השירים הנוספים במיני אלבום בו גאגא עוצרת לשיחות עם המאזינים.
בארצות הברית, המיני אלבום הופיע לראשונה במקום ה-52 במצעד הבילבורד 200 עם מכירות של 22,000 עותקים בשבוע הראשון ליציאתו במדינה ב-10 בדצמבר 2011. באותו השבוע, יציאת הספיישל השפיעה על מכירות אלבומה השני, Born This Way שמכר כ-44,000 עותקים נוספים בארצות הברית.
גרסתה של גאגא לשיר "White Christmas" נכנסה ביציאתה למצעד הסינגלים הבריטי למקום ה-87 ב-3 בדצמבר 2011. בבלגיה (פלנדריה) הגיעה למקום ה-86 ב-24 בדצמבר 2011, ולמצעד הרשמי של יפן למיקום ה-93. בקנדה A Very Gaga Holiday הופיע לראשונה במקום ה-74 במצעד האלבומים הקנדיים ואילו בצרפת דורג במקום ה-26 במצעד האלבומים הרשמי.
סטיבן תומאס ארלוויין מהאתר AllMusic העניק למיני אלבום כשלושה מתוך חמישה כוכבים, באומרו כי המהדורה הייתה "באבל חג אטרקטיבי" ואף על פי שהפרסונה העיקרית של גאגא הייתה על אותנטיות, נראה שהיא "דחפה את ההשפעות שלה" הרבה יותר מהנדרש בשירים.
ארלוויין בחר את "White Christmas" ואת "Orange Colored Sky" כרגעים הטובים ביותר באלבום.
סילביה לסאס של המגזין Evigshed החמיאה לעיבוד המוזיקלי של השירים, ואמרה שהקולות של גאגא היו גולת הכותרת של האלבופ והוסיפה כי השיר, "'The Edge of Glory" מעניקה לה "צמרצמורת...
זו גרסה מרגשת באמת שהופכת את כל השירים למיוחדים".
ארין סטרקר ממגזין אנטרטיינמנט וויקלי נתנה סקירה חיובית על המהדורה, והסבירה כי מעריציה של גאגא אולי ציפו להוצאה כמו A Very Gaga Holiday שהעניקה זרקור לשירתה והוסיפה כי השירים הראו "עד כמה קולה באמת מתאים לעיצוב של הלהקה הגדולה ותקופת הג'אז על המנגינות האלה".
מדינהתאריך יציאהפורמטחברת תקליטיםמקורארצות הברית22 בנובמבר 2011הורדה דיגיטליתאינטרסקופעולם26 בנובמבר 2011
A Timeless Evening with Sarah Brightman הוא סיבוב ההופעות הראשון של הזמרת-יוצרת האנגלייה שרה ברייטמן.
סיבוב ההופעות החל ב-5 בספטמבר 1997, והסתיים ב-29 באוקטובר באותה השנה.
כלפי סיבוב ההופעות הופנו שבחים וביקורות חיוביות משלל מבקרי מוזיקה שונים.
להלן רשימת השירים אשר בוצעו במהלך סיבוב ההופעות:
A Sinner in Mecca (בעברית: חוטא במכה) הוא סרט תיעודי אמריקאי שיצא ב-2015. הסרט בוים על ידי הבמאי ההודי-אמריקאי פרבאז שארמה .
הסרט מתעד את עליית החג' של שרמה, מוסלמי גאה גלוי, למכה שבערב הסעודית.
הסרט הוקרן לראשונה בפסטיבל הוט דוקס הקנדי ב-24 במרץ 2015. הסרט הוקרן באופן מסחרי ב-4 בספטמבר 2015.
"A Question of Honour" (בעברית: "שְׁאֵלָה שֶׁל כָּבוֹד") הוא סינגל שהוקלט על ידי הזמרת-יוצרת האנגלייה שרה ברייטמן, מתוך אלבום האולפן הרביעי שלה, Fly.
השיר יצא לאור ב-6 באוקטובר 1995, כסינגל השני מתוך האלבום, על ידי חברת התקליטים איסט וסט רקורדס.
השיר הגיע למקום ה-15 במצעד השירים של גרמניה.
השיר נכתב על ידי פרנק פיטרסון אשר הפיק את Fly, תוך שהוא הופק על ידי פיטרסון ביחד עם אלכס כריסטנסן.
השיר הוא שיר בסגנון המוזיקה הקלאסית, המשלב בתוכו סגנונות שונים נוספים, בדומה לשירים נוספים מתוך האלבום בו הוא נכלל.
ראשית, יצא השיר כסינגל ביחד עם ארבעה רמיקסים שנעשו עבורו.
בהמשך, יצא בשנית, תוך שהבי-סייד שלו היה השיר "On the Nile".
הווידאו קליפ המלא שיצא עבור השיר הועלה ליוטיוב ב-5 במאי 2010. בתחילת הקליפ, ניתן לראות ספר, עליו כתוב "A Question of Honour".
בהמשך, ניתן לראות את הספר נפתח, ולאחר מכן את ברייטמן, כשהיא שרה את השיר, תוך שהיא לובשת כתונת לבנה.
בשנת 2012, הועלתה ליוטיוב ההופעה של ברייטמן עם השיר, אשר התקיימה במסגרת סיבוב ההופעות העולמי השני שלה, "La Luna World Tour".
אזורתאריך יציאהפורמטמקורגרמניה6 באוקטובר 1995תקליטור • מקסי סינגליפן2004תקליטור • פרומו
A Seat at the Table (בעברית: מושב ליד השולחן) הוא אלבום האולפן השלישי של הזמרת-יוצרת האמריקאית סולאנג' נואלס.
האלבום יצא לאור ב-30 בספטמבר 2016 על ידי חברת התקליטים קולומביה רקורדס.
האלבום הגיע למקום הראשון במצעד הבילבורד 200.
מקוםתאריםמכירותארצות הברית (RIAA)זהב500,000בריטניה (BPI)כסף60,000 מכירות + הזרמת מדיה בלבד
מדינהתאריך יציאהפורמטחברת תקליטיםמקורעולם30 בספטמבר 2016הזרמת מוזיקה • הורדה דיגיטליתסיינט • קולומביה • סוני מיוזיק18 בנובמבר 2016תקליטור9 בדצמבר 2016תקליט
A Thousand Years הוא שיר שהוקלט על ידי הזמרת והפזמונאית האמריקאית כריסטינה פרי, ונכתב על ידי פרי ודייוויד הודג'ס, מתוך האלבום The Saga Twilight: Breaking Dawn - Part 1: Original Motion Picture Sound Track, והפך ל"להיט רדום".
השיר יצא להורדה דיגיטלית ב-18 באוקטובר 2011 ברחבי העולם כסינגל השני מתוך האלבום.
פרי הקליטה מחדש את השיר עם שירו של סטיב קאזי לסרט דמדומים: שחר מפציע - חלק 2: פסקול Motion Picture Original, תחת הכותרת A Thount years Pt.
"A Thousand Years" הוא המפתח של מייג'ור B-flat, עם טווח קולי של F 3 עד C 5.
השיר נכתב על פרשיית האהבה בין הדמויות אדוארד לבלה מתוך דמדומים 4: שחר מפציע - חלק 1.
ב -17 באוקטובר 2011 שוחרר סרטון לירי רשמי של השיר, באמצעות העמודים הרשמיים של פרי ברשתות החברתיות פייסבוק וטוויטר, כמו גם אתר האינטרנט הרשמי שלה.
ב-26 באוקטובר 2011 היא פרסמה קליפ רשמי לשיר בערוץ היוטיוב שלה.
הסרטון מתחיל בכך שפרי מחזיקה נר ויש בו כמה קטעים מתוך דמדומים 4: שחר מפציע, חלק הנראים לסירוגין בין הקלעים עם פרי שרה בחדר עם רצפה מלאה בנרות.
פרי מסיימת את הקליפ בשירה לשקיעה.
לקליפ יש מעל 2.3 מיליארד צפיות ו-14 מיליון לייקים ביוטיוב, מה שהופך אותו לאחד מ-90 הסרטונים הנצפים ביותר ביוטיוב.
ב-23 באוקטובר 2011, השיר הופיע במקום ה-63 במצעד הבילבורד הוט 100 האמריקאי, ובמקום ה-70 ב-קנדה הוט 100. לאחר מספר שבועות הגיע מקום ה-31 בבילבורד הוט 100. עד יולי 2013, השיר נמכר ביותר משלושה מיליון הורדות דיגיטליות בארצות הברית.
ב-3 באוגוסט 2018, הסינגל אושר שבע פעמים כפלטינה על ידי איגוד תעשיות ההקלטה של אמריקה (RIAA), לאחר שנמכר בכשבעה מיליון עותקים דיגיטליים בארצות הברית.
בבריטניה הגיע השיר למקום ה-32 עם יציאתו המקורית בשנת 2011. בשנה שלאחר מכן, לאחר יציאתו של הסרט דמדומים 4: שחר מפציע - חלק 2, הוא הגיע למקום ה-13. בשנת 2013, לאחר שהוצג ב-The X Factor, הגיע לשיא חדש ולמקום ה-11.
מקוםתאריםמכירותאוסטרליה (ARIA)פלטינה 7×490,000ארצות הברית (RIAA)יהלום10,000,000גרמניה (BVMI)זהב150,000הממלכה המאוחדת (BPI)פלטינה 3×1,800,000 מכירות + הזרמת מדיה בלבד
A Quien Quiera Escuchar (בעברית: למי שרוצה להקשיב) הוא אלבום האולפן העשירי של הזמר הפוארטו ריקני ריקי מרטין.
האלבום יצא לאור ב-10 בפברואר 2015 דרך חברת התקליטים Sony Music Latin.
האלבום זכה בפרס גראמי לאלבום הפופ הלטיני הטוב ביותר בטקס גראמי ה-58, והגיע לפסגת מצעד האלבומים הלטיניים ולפסגת מצעד אלבומי הפופ הלטיניים של מגזין בילבורד האמריקאי.
A Star Is Born (בעברית: "כוכב נולד") הוא פסקול של הזמרים ברברה סטרייסנד וקריס קריסטופרסון לסרט בעל אותו השם.
הפסקול יצא לאור בנובמבר 1976 ומכר 15 מיליון עותקים מה שהופך אותו לאלבום הנמכר ביותר של סטרייסנד.
"Evergreen" שימש כשיר הנושא של הסרט והולחן ע'י סטרייסנד עצמה.
בזכות השיר, סטרייסנד קיבלה (בשיתוף עם כותב המילים, פול ויליאמס) את פרס האוסקר בשנת 1977 בקטגוריית השיר המקורי הטוב ביותר ובגראמי 1978, זכו גם בקטגוריית שיר השנה.
סטרייסנד זכתה עם השיר בגראמי נוסף בקטגוריית הביצוע הפופ ווקאלי הטוב ביותר לאישה (Best Female Pop Vocal Performence), והייתה מועמדת גם לפרס הקלטת השנה.
"Evergreen (Love Theme from A Star Is Born)" הפך ללהיט והגיע במרץ 1977 למקום הראשון בארצות הברית למשך 3 שבועות ואף הגיע למעמד פלטינה במדינה.
בנוסף הוא הגיע למקום הראשון בקנדה, למקום ה-5 באוסטרליה ולמקום ה-3 בניו זילנד ואף דורג במצעדי סוף השנה של מדינות אלו כאשר בארצות הברית דורג במקום הרביעי ובמצעד המוזיקה למבוגרים (Adult Contemporary), דורג במקום השני.
בנוסף, דורג במצעד כל הזמנים של בילבורד.
A Star-Crossed Wasteland הוא אלבום האולפן השלישי של להקת המטאל אלטרנטיבי האמריקאית In This Moment.
האלבום הופץ לראשונה בגרמניה ב-9 ביולי 2010 ומאוחר יותר גם בארצות הברית על ידי סנטיורי מדיה וכונה על ידי Alternative Press כאחד מהאלבומים המצופים ביותר של שנת 2010.
האלבום הגיע למקום ה-40 במצעד הבילבורד 200.
A Tori Kelly Christmas (בעברית: חג המולד של טורי קלי) הוא האלבום האולפן הרביעי של הזמרת-יוצרת האמריקאית טורי קלי.
האלבום יצא לאור ב-30 באוקטובר 2020 על ידי חברות התקליטים קפיטול רקורדס וסקול בוי רקורדס.
מדינהתאריך יציאהפורמטחברת תקליטיםמקורעולם30 באוקטובר 2020הזרמת מוזיקה • הורדה דיגיטלית • תקליטור • תקליטקפיטול רקורדס
A Very Kacey Christmas הוא אלבום חג המולד הראשון שהקליטה הזמרת-יוצרת האמריקאית קייסי מאסגרייבס.
האלבום יצא לאור ב-28 באוקטובר 2016, לכבוד חג המולד, תוך שבמהלכו הקליטה מאסגרייבס שירים ידועים כמו "" ו-"Have Yourself a Merry Little Christmas".
האלבום הגיע למקום התשיעי במצעד אלבומי החג.
מדינהתאריך יציאהפורמטחברת תקליטיםמקורארצות הברית28 באוגוסט 2016הורדה דיגיטלית • תקליט • תקליטורמרקורי נאשוויל
A Real Live Dolly הוא אלבום ההופעה החיה הראשון של הזמרת דולי פרטון אשר יצא ב-29 ביוני 1970 על ידי RCA ויקטור.
האלבום הופק על ידי בוב פרגוסון והוקלט ב-25 באפריל 1970 בית ספר התיכון סביר קאנטרי שבסביירוויל, טנסי.
האלבום הגיע למקום ה-32 במצעד אלבומי הקאנטרי האמריקאי ולמקום ה-154 במצעד הבילבורד 200.
האלבום יצא לאור ב-29 ביוני 1970 על גבי תקליט וקלטת שמע, על ידי חברת התקליטים RCA ויקטור בסמוך לצאת האלבום, As Long as I Love.
ב-23 במרץ 2010 האלבום יצא לחנויות הדיגיטליות בגרסה המורחבת שלו.
בנוסף הוא גם נכלל במארז שלה שיצא בשנת 2009 כדיסק בונוס.
האלבום הגיע בשיאו למקום ה-32 במצעד אלבומי הקאנטרי ובילה שם 4 שבועות.
במצעד הבילבורד 200 הוא הגיע למקום ה-154 ונשאר שם במשך שבועיים.
האלבום יצא לאור ב-7 במאי 2021, על ידי חברת התקליטים Aly & AJ Music.
מגזין הגרדיאן דירג את האלבום במקום ה-35 ברשימת "50 האלבומים הטובים ביותר של 2021".
מדינהתאריך יציאהפורמטחברת תקליטיםמקורעולם7 במאי 2021תקליטור • תקליט • הורדה דיגיטלית • סטרימינגAly & AJ Music
"A Second to Midnight" (בעברית: "שנייה עד חצות") הוא שיר שהוקלט על ידי הזמרת-יוצרת האוסטרלית קיילי מינוג, ביחד עם הזמר-יוצר הבריטי אולי אלכסנדר, שצוין בקרדיטים כחלק מההרכב המוזיקלי יירס אנד יירס.
השיר יצא לאור ב-6 באוקטובר 2021. הוא נחשב לסינגל המוביל מתוך אלבום ההוצאה המחודשת של מינוג, Disco: Guest List Edition; הוצאה מחודשת של אלבום האולפן החמישה עשר שלה, Disco (2020).
השיר נכלל גם במהדורת הדלוקס של אלבום האולפן השלישי של יירס אנד יירס, Night Call (2022).
ב-21 ביולי 2020, הכריזה מינוג על צאת אלבום חדש שיקרא Disco, וחשפה את עטיפתו והסינגל הראשון מתוכו, "Say Something", שיצא לאור ב-23 ביולי.
הסינגל השני, Magic", יצא לאור בספטמבר באותה השנה.
לאחר יציאתו של "Real Groove" כסינגל האחרון מהאלבום, הוחלט שתצא מהדורה מחודשת, בו ייכלל "A Second to Midnight".
בסמוך לצאתו, עלה השיר לרשת הזרמת המדיה ספוטיפיי, תוך שהצליח לצבור שם למעלה מ-2.6 מיליון השמעות.
הווידאו קליפ הרשמי של השיר פורסם ב-6 באוקטובר 2021, בשידור חי והועלה לערוץ היוטיוב הרשמי של קיילי מינוג.
בתחילת הקליפ, ניתן לראות את מינוג רוקדת לבדה בחדר חשוך כשגוף תאורה מאיר עליה.
בהמשך, מצטרף אליה אולי אלכסנדר והשניים פוצחים בריקוד משותף, תוך ביצוע השיר עצמו.
נכון לאוקטובר 2021, מונה הצפיות של הקליפ עומד על למעלה מ-2 מיליון צפיות.
אזורתאריך יציאהפורמטחברת תקליטיםמקורעולם6 באוקטובר 2021הזרמת מוזיקה • הורדה דיגיטליתדרנוט • BMGאוסטרליה8 באוקטובר 2021רדיו להיטים עכשווייםמאשרוםרוסיה12 באוקטובר 2021BMGעולם12 בנובמבר 2021תקליטורדרנוט • BMG
"A Red Letter Day" הוא סינגל של צמד הסינת'-פופ האנגלי פט שופ בויז, שיצא ב-17 במרץ 1997, כסינגל הרביעי מתוך אלבום האולפן השישי שלהם, Bilingual.
השיר שבר שיא בתור הירידה הגדולה ביותר שהתרחשה אי פעם בתולדות מצעד הסינגלים הבריטי, שירד מהמקום התשיעי במצעד ל-42 בשבוע לאחר מכן.
השיא נשבר בשנה שלאחר מכן על ידי הסינגל "My Weakness Is None of Your Business" של Embrace , שירד מהמקום התשיעי במצעד ל-44 בשבוע שלאחר מכן.
דומיניק פרידי, מ-Music & Media, כתב כי: "הסינגל הרביעי מהאלבום Bilingual הוא יותר עניין של מספרים מאשר הסינגלים הקודמים Single-Bilingual ו-Se a vida é (That's the Way Life Is), שהסתמכו על כלי הקשה לא קצביים.
זוהי נוסחה שהביאה בעבר להיטים ברחבי היבשת עבור טננט ולואו בעבר - השימוש המאופק שלהם בכלי מיתר ובמקצבי מועדונים פשוטים היה הצליל המכונן של אירופה בחלק גדול מהעשור האחרון.
באופן מוזר, ההוק הגיע בחלק הראשון של הפזמון, מה שגרם לרבים לחשוב שזה נקרא All I Want."
A Time for Love הוא אלבום הלהיטים של הזמר האמריקאי טוני בנט.
את האלבום הוציאה חברת התקליטים קולומביה רקורדס לאור, ב-29 באוגוסט 1966, לאחר שהוקלט בין השנים 1960–1965. האלבום מורכב משירים שהוקלט על ידי בנט ולא יצאו לאור באופן מסחרי.
A Time for Love הגיע למקום ה-68 במצעד הבילבורד 200.
"" (בעברית: "חֶדֶר עִם נוֹף (הַחֲלוֹם שֶׁל דּוֹרְטָה)") הוא סינגל שהוקלט על ידי הזמרת-יוצרת האנגלייה שרה ברייטמן, מתוך פסקול הסרט, "זיכרונות אהבה מפירנצה" (1986).
השיר יצא לאור כחלק מפסקול הסרט ותיפקד כשיר הנושא של הסרט.
הוא הופק על ידי אנדרו לויד ובר.
השיר נכתב על ידי ג'אקומו פוצ'יני וצ'ארלס הארט והופק על ידי אנדרו לויד ובר.
הוא הופץ כחלק מפסקול הסרט "זיכרונות אהבה מפירנצה" (1986), סרט קולנוע בריטי נושא פרסים משנת 1986, אשר עובד למסך על ידי רות פראוור-ג'אבוולה על פי רומן בעל אותו השם מאת א.מ.
כמו כן, היה לשיר הנושא של הסרט.
אזורתאריך יציאהפורמטחברת תקליטיםמקורכלל העולם1987תקליט 7 אינץ' • תקליט 12 אינץ'פולידור
A Question of Balance (שאילה של איזון) הוא אלבום האולפן השישי של להקת הרוק המתקדם הבריטית "המודי בלוז".
האלבום יצא לראשונה ב-1970. באלבום זה הלהקה עשתה ניסיון לשנות במקצת את סגנונה ולהתאימה להופעות.
במרץ 2006 הוא הוצא מחדש בפורמט SACD תוך הוספת שש רצועת (רק שיר אחד מתוכן היה חדש).
בשנת 2008 הוא יצא בפורמט CD באותה מתכונת מורחבת.
האלבום הגיע למקום הראשון במצעד הפזמונים בבריטניה ולמקום השלישי בארצות הברית.
"Question" (ג'סטין הייווארד) - 5:40
"Mike's Number One" (פינדר) - 3:36, הוצאה ראשונה
"Question" (הייווארד) - 6:08, גרסה חלופית
"Minstrel's Song" (לודג') - 4:35, הקלטה מקורית
"It's Up to You" (הייווארד) - 3:19, הקלטה מקורית
"Dawning Is the Day" (הייווארד) - 3:02, הקלטה מקורית
ג'סטין הייווארד - זמר, גיטרה חשמלית, גיטרה אקוסטית, סיטאר
ג'ון לודג' - גיטרת בס, זמר
ריי תומאס - זמר, חליל צד, תוף מרים
גריים אדג' - תופים, כלי הקשה
מייק פינדר - זמר, מלוטרון, פסנתר
A Swingin' Christmas הוא אלבום האולפן ה-54 ואלבום חג המולד השלישי של זמר הג'אז האמריקאי טוני בנט.
את האלבום הוציאה לאור ב-14 באוקטובר 2008 חברת התקליטים קולומביה רקורדס.
השתתפו בו תזמורת קאונט בייסי וביתו של בנט, אנתוניה, שהופיעה ברצועה אחת.
הוא קיבל פרס גראמי עבור אלבום הפופ הווקאלי העממי הטוב ביותר.
כדי לקדם את האלבום בנט רואיין לכלי תקשורת רבים והופיע בתדירות גבוהה בתוכניות טלוויזיה מרגע צאתו.
ב-20 בנובמבר בשעה 16:30 בצהריים אף הופיע בחינם לעוברים והשבים במפתן חנות הכלבו בלומינגדיילס.
ב-16 בדצמבר הופיע בתיאטרון אפולו יחד עם תזמורת קאונט בייסי.
A Starlight Symphony הוא סיבוב הופעות של הזמרת-יוצרת האנגלייה שרה ברייטמן, אשר לא נתמך על גבי אלבום מסוים.
סיבוב ההופעות החל ב-12 באוקטובר 2022, והסתיים ב-22 באוקטובר 2022. ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש במסגרתו יחולקו מרצ'נדייז ומוצרי אספנות שונים, כמו גם קוקטיילים ושמפניות וזאת, בנוסף לכך שהוא קוטלג כ"סיבוב הופעות VIP".
בהמשך לכך, הוכרזו שלושה תאריכים של הופעות בלאס וגאס.
סיבוב ההופעות התקיים ברחבי ארצות הברית ומקסיקו בלבד, וכלל כ-7 הופעות בסך הכול.
ב-1 ביוני 2022 פרסמה ברייטמן באתר האינטרנט הרשמי שלה פוסט בו הצהירה על סיבוב הופעות חדש, בשם "A Starlight Symphony".
באותו הפוסט, נכתב "אל תפספסו את ההזדמנות לבלות את הזמן בחייכם ולפגוש את שרה באופן אישי בתיאטרון הוונציאני היפה בלאס וגאס".
ב-16 ביוני פורסם פוסט נוסף בו נחשפו פרטים נוספים אודות סיבוב ההופעות.
ב-22 ביוני הוצעו למכירה כרטיסים נוספים לאור ההיענות ברחבי העולם.
פוסט נוסף פורסם ב-29 ביוני באותה השנה.
תאריך עיר מדינה מיקוםלג 1 – אמריקה הצפונית 12 באוקטובר 2022לאס וגאסארצות הבריתהתיאטרון הוונציאני14 באוקטובר 202215 באוקטובר 202218 באוקטובר 2022ספופןמקסיקואודיטוריום TELMEX19 באוקטובר 2022אובררהארנה מונטריי21 באוקטובר 2022פואבלה דה סרגוסהאודיטוריום מטרופוליטן 22 באוקטובר 2022סיודאד אילה ארנה CDMX
"A Symptom of Being Human" (בתרגום חופשי לעברית: סימפטום להיותך אנושי) הוא סינגל של להקת הרוק האמריקאית שיינדאון.
השיר הוא הסינגל הרביעי מהאלבום Planet Zero שיצא ביולי 2022. השיר יצא לאור ב-1 ביולי 2022, כחלק מהאלבום, וכסינגל הרשמי הרביעי מתוך האלבום ב-22 בפברואר 2023.
עם הפצת הסינגל הסביר סמית את המסר שמאחוריו: .
סמית הסביר שה"בית" שהפזמון מדבר עליו הוא מוחו ומחשבותיו של האדם, שלעיתים מרגיש, בעידן המודרני שאנו חיים בו, שעליו לנווט בו בתנאים קשים.
סמית הסביר שאחת ממטרות השיר היא להזכיר למאזינים שהם לא לבד, וכי החוויה הזו משותפת לבני האדם באשר הם.
בריאיון למגזין "Under The Radar" הבריטי, סיפר סמית שבכתיבת השיר הושפע בין השאר משיחותיו עם בנו, וציין כי לבני דור ה-Z יכולת "לראות דרך" בני אדם אחרים ולקבל אותם על בסיס פנימיותם, וכי הוא אופטימי לגבי דור זה.
בריאיון לרדיו ABC הסביר סמית שהסינגל יוצא במקביל לסינגל השלישי, אך בניגוד אליו מופנה לתחנות רדיו המשדרות מוזיקה עכשווית למבוגרים בתקווה לפנות לקהלים חדשים שאינם נחשפים למוזיקה של שיינדאון.
סמית ציין שהכוונה היא שהשיר "Dead Don't Die" ימשיך להצליח בתחנות הרוק, בעוד "Symptom" יצליח בקרב מאזיני הפופ.
זו הפעם הראשונה בה מוציאה הלהקה סינגל המיועד מראש לקהל זה, אם כי השיר "Second Chance" צעד גם במצעד המוזיקה העכשווית למבוגרים לאחר שיצא תחילה לתחנות הרוק, ועבר ממנו למצעדים אחרים.
השיר חצה את גבולות מעריצי הרוק, והפך לאחד מלהיטיה המושמעים ביותר של הלהקה, תוך שהוא חוצה ממצעדי הפופ למצעדי הרוק, ולאחר מכן חזרה למצעדי הפופ.
במקביל לצאתו של השיר כסינגל, יצא גם הווידאו קליפ הרשמי לשיר.
הקליפ, שבוים על ידי לואיס קייטר, מתמקד בדמותה של אישה צעירה שמהתנהגותה ניכר שסובלת מדיכאון, חרדה, בדידות וחסרון כיס.
במהלך הקליפ היא מוצגת לסירוגין כמי שעוברת סיטואציות חברתיות שמקשות עליה, ומסתובבת בספרייה בה היא מוצאת ספר ששמו "A Symptom of Being Human" בו היא קוראת.
בתחילה הספר ריק ודפיו חלקים, אך לאורך הקליפ נחשף תוכן דפיו, והיא מגלה בו מסרים שמסייעים לה להתגבר על המצוקה שהיא חווה.
במקביל נראה שבחיי היא נחשפת יותר ויותר לטוב לב אנושי שמסייע לה להתעודד ובסיום הקליפ היא רואה עוד ועוד אנשים סביבה קוראים את אותו הספר בהוצאות שונות, ויוצאת מהספרייה כשעל פניה מבע של תקווה ותחילתה של אופטימיות.
לאורך כל הקליפ מוצגת הלהקה כשארבעת חבריה מנגנים במבואה של מבנה, ככל הנראה אותה הספרייה שבה נמצאת האישה.
על כריכת הספרים אותם קוראים האנשים מופיע צופן באלפבית הייחודי שנוצר על ידי הלהקה עבור האלבום Planet Zero ומשולב ברבים מהקליפים והמוצרים הנלווים לאלבום.
פירוש הצופן הוא האותיות ASOBH, ראשי התיבות של שם השיר.
ב-18 במרץ 2023 נכנס השיר למצעד הפופ למבוגרים של המגזין בילבורד, במקום ה-36. ב-29 במרץ נכנס השיר למצעד ה-Hot AC של מדיהבייס, במקום ה-29 (בפועל צעד השיר במצעד לפני כן, אך מצעד ה-Hot AC מפרסם את 30 המקומות הראשונים).
באוקטובר 2023 נכנס השיר למצעדי הרוק של הבילבורד ושל מדיהבייס.
השיר נחשב ללהיט רדום, לאחר שרק במרץ 2024 חזר למצעדי הפופ, כשהפעם נכנס למקום ה-36 במצעד הפופ הכללי של הבילבורד.
ב-18 במאי 2024 נכנס השיר למקום ה-47 במצעד שירי הרדיו של הבילבורד, והיה בכך לשיר הראשון של שיינדאון שמגיע למצעד הרדיו מזה 15 שנה, והרביעי בסך הכל.
באוגוסט 2024, יותר משנתיים לאחר שיצא לראשונה כחלק מהאלבום, ושנה וחצי אחרי שיצא כסינגל, הפך השיר להיות הראשון בהיסטוריה שמגיע לעשירייה הראשונה בשלושה מהמצעדים המרכזיים של מדיהבייס; רוק, אלטרנטיבי ומוזיקה עכשווית למבוגרים.
שנהפרסמועמדקטגוריהתוצאה2025 פרסי המוזיקה של iHeartRadio "A Symptom of Being Human" שיר הרוק של השנה
הלהקה הוציאה לשיר מספר גרסאות שיצאו כולן כסינגלים, ונבדלות זו מזו בעיבוד.
נכון לפברואר 2024 יצאו, מלבד הגרסה בעיבוד המקורי, גרסה בעיבוד אקוסטי, גרסה בעיבוד המשתף פסנתר בלבד, גרסה בעיבוד פופ, וגרסה בהופעה חיה.
"A Taste of Honey" (בעברית: "טעם של דבש") הוא שיר פופ שנכתב על ידי בובי סקוט וריק מארלו.
זה היה במקור קטע אינסטרומנטלי שנכתב עבור גרסת הברודוויי של המחזה הבריטי A Taste of Honey משנת 1958, אשר עובד גם לסרט באותו שם בשנת 1961. ההקלטה המקורית והמאוחרת יותר של הרב אלפרט בשנת 1965 זיכו את השיר בארבעה פרסי גראמי.
גרסה ווקאלית של השיר זכתה להצלחה עבור לני וולש באמצע 1962.
הגרסאות המוקלטות המקוריות של השיר "A Taste of Honey", הופיעו באלבומו של בובי סקוט משנת 1960, שנקרא גם הוא A Taste of Honey, שיצא תחת חברת התקליטים אטלנטיק רקורדס.
היצירה זכתה בפרס הנושא האינסטרומנטלי הטוב ביותר בטקס פרסי גראמי לשנת 1963.
מרטין דני, אדי קאנו וויקטור פלדמן קלעו כל אחד להיטים קטנים בשנת 1962 עם גרסאות כיסוי שלהם.
אקר בילק הוציא גרסה בבריטניה בינואר 1963, והגיע למקום ה-16 במצעד הסינגלים הבריטי.
הרב אלפרט הקליט את הגרסה האינסטרומנטלית הפופולרית ביותר של השיר עם גרסת כיסוי באלבומו משנת 1965, Whipped Cream & Other Delights.
הקלטה זו זכתה בארבעה פרסים, כולל הקלטת השנה בטקס פרסי הגראמי של 1966. הקטע האינסטרומנטלי שהה חמישה שבועות במקום הראשון במצעד ההאזנה הקלה, הגיע למקום השביעי בבילבורד הוט 100, ולמקום ה-4 בקנדה.
גרסה זו ידועה בשמונה פעימות התופים לפני שהקצב הוגבר, ונועדה כרמז עריכה שיוסר בגרסה הסופית, אך אלפרט החליט להשאיר אותה בפנים.
הגרסה הקולית הראשונה של "A Taste of Honey" הוקלטה בשנת 1961 על ידי בילי די ויליאמס מתוך אלבומו Let's Misbehave.
הביטלס ביצעו את העיבוד של לני וולש כחלק מהרפרטואר שלהם בשנת 1962 ושינו מעט את המילים במקהלה.
מכיוון שהגרסה האינסטרומנטלית של אקר בילק הייתה פופולרית בבריטניה באותה תקופה, השיר נבחר להיות מוקלט לאלבום הבכורה שלהם משנת 1963, Please Please Me.
גרסה מאותה תקופה יצאה בשנת 1977 באלבום Live!
בארצות הברית, שיר זה הופיע לראשונה באלבום Introducing...
הם גם ביצעו את "A Taste of Honey" שבע פעמים עבור תוכניות רדיו של ה-BBC.
ב-1967 קיבל מקרטני השראה להלחין את "Your Mother Should Know" המבוסס על שורה הלקוחה מהתסריט של קורטוב של דבש.
פול מקרטני - שירה, בס
ג'ון לנון - גיטרה אקוסטית, קולות רקע
ג'ורג' האריסון - גיטרה מובילה, קולות רקע
רינגו סטאר - תופים מוברשים
הונדס על ידי נורמן סמית'
"A Tout le Monde" הוא שיר של להקת ההבי מטאל האמריקאית מגאדת', שהופיע באלבום האולפן שלהם Youthanasia משנת 1994. השיר יצא לאור כסינגל בפברואר 1995 דרך חברת התקליטים קפיטול רקורדס.
מאוחר יותר השיר הופץ מחדש תחת השם "À Tout le Monde (Set Me Free)", בהשתתפות כריסטינה סקביה מלהקת לקונה קויל, באלבום האולפן של מגאדת' משנת 2007, United Abominations.
הפזמון של השיר, "à tout le monde, à tous mes amis, je vous aime, je dois partir" , עורר מחלוקת לאחר האשמות כי הוא תומך בהתאבדות.
הקליפ לשיר "A Tout le Monde" נאסר להקרנה על ידי MTV, שטענו כי הוא תומך בהתאבדות.
עם זאת, בריאיון שנערך בסביבות 1994, סולן להקת מגאדת', דייב מאסטיין, הצהיר:זה לא שיר התאבדות.
מה זה, זה, אתה, זה כשלאנשים יש אדם אהוב שמת והם מסתיימים בנימה רעה, אתה יודע, הם רוצים שהם יוכלו להגיד להם משהו.
אז זו הזדמנות לנפטר להגיד משהו לפני שהוא הולך.
וזה היה הרושם שלי ממה שהייתי רוצה לומר לאנשים, אם הייתי אומר, 3 שניות לעשות זאת בחיים לפני מותי הייתי אומר לכל העולם, לכל החברים שלי, אני אוהב את כולכם, ועכשיו אני חייב ללכת.
אלה המילים האחרונות שאי פעם אדבר, והן ישחררו אותי.
אני לא צריך להגיד שאני מצטער, אני לא צריך להגיד שאני הולך להתגעגע אליך, או שאני אחכה לך.
אתם יודעים, אני רק אגיד שאהבתי את כולכם, טובים, רעים, אדישים, אהבתי את כולכם.
דייב מאסטיין - שירה, גיטרת קצב
מרטי פרידמן - גיטרה מובילה
דייוויד אלפסון - גיטרה בס
ניק מנזה - תופים, כלי הקשה
גלן דרובר - גיטרה מובילה
ג'יימס לומנזו - גיטרה בס
שון דרובר - תופים, כלי הקשה
כריסטינה סקביה - שירה אורחת
A State of Trance (בקיצור: ASOT, בתרגום חופשי מאנגלית: "מצב של טראנס") היא תוכנית רדיו שבועית ומותג פסטיבלים של הדי ג'יי והיוצר ההולנדי ארמין ואן ביורן.
לתוכנית מוערכים כ־38 מיליון מאזינים ברחבי העולם.
בתוכנית משדר ואן ביורן סט בן שעתיים שבו הוא מציג רצועות מוזיקת טראנס פסיטראנס והפרוגרסיב טראנס החדשים ביותר.
מלבד תוכנית הרדיו, גם מספר אלבומי אוסף, אוספים ותקליטי המיקס של ארמין ואן ביורן וכן סאבלייבל של חברת ארמאדה מיוזיק נושאים גם הם את השם A State of Trance.
ב־18 במאי 2001 שודרה A State of Trance לראשונה, בתחנת הרדיו ההולנדית ID&T Radio.
פרק הפיילוט הראשון עדיין לא כלל הנחיה מצדו של ואן ביורן, והוא נחשב בדיעבד ל"פרק 000".
הפרק הראשון, ששודר ב־1 ביוני 2001, היה הראשון שבו הציג ואן ביורן את התוכנית בקולו.
בשנים הראשונות נעשתה ההנחיה בשפה ההולנדית.
בשנת 2004, כאשר ID&T Radio (כיום Slam FM) עברה ארגון מחדש, עזב ואן ביורן את התחנה והעביר את התוכנית לתחנת הרדיו האינטרנטית ETN.FM.
החל מפרק 183 בינואר 2005 עבר ואן ביורן להנחות את התוכנית באנגלית.
בתקופה זו שודרה התוכנית זמן קצר בלבד ב־ETN.FM, ולאחר כמה שבועות עברה לתחנת Digitally Imported (DI.FM) ולתחנת הרדיו ההולנדית Fresh FM.
כיום משודרת התוכנית בכ־15 תחנות רדיו ברחבי העולם, ונחשבת לאחת מתוכניות הרדיו המצליחות ביותר בתחום המוזיקה האלקטרונית.
בגרמניה משודרת "ASOT" מדי יום חמישי בין 20:00 ל־22:00 בתחנת מאז ספטמבר 2012 מתפרסמות פרקים חדשים גם בפלטפורמות הסטרימינג Spotify ו־Apple Music, עם אפשרות גישה לכל קטע בנפרד.
מאז 2007 (פרק 285) משמש הדי ג'יי ההולנדי רובן דה רונדה כמגיש קבוע בתוכנית.
מאז פרק 800 (פברואר 2017) משודרת "ASOT" מדי יום חמישי בין 20:00 ל־22:00 מאולפן חדש שנבנה במיוחד באמסטרדם.
השידור מועבר גם בשידור חי באינטרנט.
קונספט התוכנית מזכיר את השנים הראשונות: בשעה הראשונה מושמעים בעיקר שירים חדשים ומתבצעים ראיונות, ובשעה השנייה מיקס חי של ואן ביורן.
בשעה השנייה מוזמנים לעיתים קרובות די ג'יים ומפיקים אחרים כדי להגיש "
ביולי 2020 הודיע ואן ביורן כי פרי קורסטן מצטרף כחלק קבוע מהתוכנית, ומגיש פעם בחודש סט בן שעה במסגרת
ב־14 בינואר 2021, עם פרק 999, החלה ספירה לאחור לקראת פרק 1000, שבמסגרתו שודר ברצף, עד 21 בינואר, מצעד "אלף שירי הטראנס הטובים בכל הזמנים", כפי שנבחרו על ידי המאזינים.
החל מפרק 200 מצוין כל פרק יובל של התוכנית (פרק 200, 250, 300 וכו') באמצעות אירועי ענק ופסטיבלים במקומות שונים בעולם תחת מותג A State of Trance.
ב־2 ביוני 2005 חגג ואן ביורן לראשונה פרק יובל – הפרק ה־200 של A State of Trance.
באירוע זה הופיע ואן ביורן לבדו.
מאז נחגג מדי שנה פרק יובל של התוכנית.
לרגל הפרק ה־250 ויום ההולדת החמישי של ASOT הזמין ואן ביורן לראשונה גם מוזיקאים אורחים, בהם Mike Dierickx(M.I.K.E.), Jonas Steur, John Askew, Rank 1 ו־Menno de Jong.
ב־2007 נחגגה התוכנית ה־300 בעיר דן בוס בהולנד, עם למעלה מ־6,000 משתתפים והדי ג'יים Aly & Fila, Sean Tyas, Menno de Jong, Marcel Woods ו־מרקוס שולץ.
האירוע, שנמשך כשבע שעות והיה בחינם, שודר חי ברדיו ובאינטרנט.
בשנת 2008 נערך אירוע דומה במועדון NoXX באנטוורפן לרגל הפרק ה־350.
במסגרתו נערכו שלושה אירועים: ב־Butan Club בוופרטל, במועדון Air בברמינגהאם וב־Maassilo ברוטרדם.
בין האירועים שודרו פרקים ישנים של ASOT וכן סטים חיים של די ג'יים כמו Ferry Corsten, Rank 1 ו־Gareth Emery.
ב־1 באפריל 2010, כמעט תשע שנים לאחר תחילת התוכנית, הושק רצף אירועים לרגל הפרק ה־450. העיר הראשונה הייתה טורונטו, ולאחריה שני אירועים בניו יורק ב־2 וב־3 באפריל.
ב־9 באפריל עברו האירועים לסלובקיה, והאירוע המרכזי התקיים בוורוצלב שבפולין.
עקב התרסקות המטוס של חיל האוויר הפולני, נדחה הגמר בשבועיים.
האירועים שודרו גם באינטרנט בשידור חי.
באביב 2011 צוין הפרק ה־500 של A State of Trance וכעין חגיגת 10 שנים לתוכנית.
האירועים נערכו ביוהנסבורג, מיאמי (במהלך פסטיבל אולטרה מיאמי), בואנוס איירס, דן בוס ובסידני.
באביב 2012 צוין הפרק ה־550 תחת הסלוגן "Invasion".
האירועים נערכו בלונדון, מוסקבה, קייב, לוס אנג'לס, מיאמי ו־דן בוס.
באביב 2013 צוין הפרק ה־600 תחת הסלוגן "The Expedition".
הפסטיבל נדד בין מדריד, מקסיקו סיטי, סאו פאולו, מינסק, סופיה, ביירות, קואלה לומפור, מומבאי, מיאמי, גואטמלה, ניו יורק ו־דן בוס.
באביב 2014 צוין הפרק ה־650 תחת הסלוגן "New Horizons".
האירועים נערכו באלמטי, יקטרינבורג, אוטרכט, סנטיאגו דה צ'ילה, בואנוס איירס, קואלה לומפור, ג'קרטה ו־מיאמי.
באביב 2015 צוין הפרק ה־700 תחת הסלוגן "Festival".
האירועים התקיימו בסידני, מלבורן, בואנוס איירס, מיאמי ו־אוטרכט.
באביב 2016 צוין הפרק ה־750 תחת הסלוגן "I'm in A State of Trance".
האירועים נערכו בטורונטו, אוטרכט ו־מיאמי.